stanford-oval/wikipedia huggingface dataset:
วัดบางกระเจ้านอก

| วัดบางกระเจ้านอก |
| --- | --- |


ชื่อสามัญ: วัดบางกระเจ้านอก, วัดบางกะเจ้านอก, วัดปากคลองบางกะเจ้า
ที่ตั้ง: เลขที่ 45 หมู่ที่ 7 ซอยเพชรหึงษ์ 25/5 ถนนเพชรหึงษ์ ตำบลบางยอ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางกระเจ้านอก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 7 บ้านบางกะเจ้ากลาง ตำบลบางยอ อำเภอพระประแดง จังหวัดสมุทรปราการ วัดมีเนื้อที่ 3 ไร่ 2 งาน 22 ตารางวา มีที่ธรณีสงฆ์ จำนวน 1 แปลง เนื้อที่ 1 งาน 88 ตารางวา วัดตั้งอยู่ติดกับแม่น้ำเจ้าพระยาทางทิศตะวันตก ติดกับคลองบางกะเจ้าทางทิศตะวันออก
วัดบางกระเจ้านอกสร้างเมื่อประมาณ พ.ศ. 2453 ไม่ทราบนามผู้สร้างเนื่องจากวัดตั้งอยู่ที่ปากคลองบางกะเจ้า ชาวบ้านจึงเรียกว่า วัดปากคลองบางกะเจ้า วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้ผูกพัทธสีมาเมื่อวันที่ 19 กุมภาพันธ์ พ.ศ. 2520
อาคารเสนาสนะได้แก่ พระอุโบสถสร้างเมื่อ พ.ศ. 2520 อุโบสถหลังเก่าประดิษฐานพระพุทธรูปศิลาแลง 5 องค์ และพระพุทธโสธรจำลองสร้างเมื่อ พ.ศ. 2497 กุฎีสงฆ์จำนวน 2 หลัง เป็นอาคารเรือนแถวแบ่งเป็นห้องสวดมนต์สร้างเมื่อ พ.ศ. 2525 ศาลาการเปรียญสร้างเมื่อ พ.ศ. 2495
เอนด์เกม (เพลง)

"เอนด์เกม" (อังกฤษ: End Game) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวอังกฤษ เอ็ด ชีแรน และแร็ปเปอร์ชาวอเมริกัน ฟิวเชอร์ อยู่ในสตูดิโออัลบั้มที่หก เรพิวเทชัน (2017) เพลงแต่งโดยพวกเขาสามคน และโปรดิวเซอร์ แมกซ์ มาร์ติน และเชลล์แบ็ก ออกเผยแพร่ครั้งแรกในคลื่นวิทยุเพลงป็อปของฝรั่งเศสเป็นซิงเกิลที่สามจากอัลบั้ม เมื่อวันที่ 14 พฤศจิกายน ค.ศ. 2017
การตอบรับ

จากบทวิจารณ์ใน พิตช์ฟอร์ก นักวิจารณ์คนหนึ่งเขียนว่า "เอนด์เกม" เป็น "เพลงที่ดูดซึมและไหลกลับการผสมผสานของดนตรีแร็ปและอาร์แอนด์บีในยุค 2017 ได้" แต่กล่าวว่า "มีบางอย่างที่ไม่เป็นแรงบันดาลใจเลยในการมอบหน้าที่ให้มาร์ตินรวมส่วนประกอบที่จืดชืด แทนการมุ่งตรงไปที่ต้นเรื่อง ผู้ที่อย่างน้อยไม่ได้สงสัยว่าเพลงของเทย์เลอร์ สวิฟต์กับเมโทร บูมิน จะเป็นอย่างไร" วัลเชอร์ คาดการณ์ว่าจะเป็นหนึ่งในซิงเกิลที่ประสบความสำเร็จมากขึ้นที่อัลบั้มจะผลิตออกมาได้ เพราะมีจังหวะติดหู โดยเฉพาะจากท่อนที่ร้องโดยฟิวเชอร์ ในบทวิจารณ์เชิงบวกบทหนึ่ง เขียนโดยไทม์ กล่าวว่า "เอนด์เกม" เป็น "เพลงแนวสโลว์แจมที่สะท้อนตนเอง" บทวิจารณ์จากสปิน แนะว่าแม้ว่าเพลงจะ "ใช้ได้" ในเรื่องการบรรยายถึงการหาความรักแม้ว่าจะมีการต่อต้าน แต่เพลงที่ออกมาก่อนหน้านี้ ท่อนที่ฟิวเชอร์ร้อง หรืออัลบั้มของฟิวเชอร์ ทำได้ดีกว่า
ชาร์ต > ชาร์ตประจำสัปดาห์

| ชาร์ต (2017–2018) | ตำแหน่ง สูงสุด |
| --- | --- |
ออสเตรเลีย (ARIA): 36
Belgium (อัลตราท็อป แฟลนเดอส์): 8
เบลเยียม (อัลตราท็อป วัลโลเนีย): 19
Canada (Canadian Hot 100): 11
Canada CHR/Top 40 (Billboard): 17
Canada Hot AC (Billboard): 30
CIS (TopHit): 307
Colombia (National-Report): 84
Costa Rica (Monitor Latino): 6
Czech Republic (Singles Digitál Top 100): 63
Dominican Republic Anglo (Monitor Latino): 9
El Salvador (Monitor Latino): 14
France (SNEP): 130
Greece (IFPI): 35
Ireland (IRMA): 68
Israel (Media Forest TV Airplay): 2
Mexico Ingles Airplay (Billboard): 25
New Zealand Heatseekers (RMNZ): 2
Nicaragua (Monitor Latino): 17
Philippines: 84
Poland (Polish Airplay Top 100): 52
Portugal (AFP): 81
Romania (Airplay 100): 84
Scotland (OCC): 54
Slovakia (Singles Digitál Top 100): 64
UK Singles (OCC): 49
US Billboard Hot 100: 18
US Adult Top 40 (Billboard): 13
US Dance/Mix Show Airplay (Billboard): 18
US Mainstream Top 40 (Billboard): 10
US Rhythmic (Billboard): 25
Venezuela (National-Report): 95
ชาร์ต > ชาร์ตสิ้นปี

| ชาร์ต (2018) | ตำแหน่ง |
| --- | --- |
El Salvador (Monitor Latino): 77
US Adult Top 40 (Billboard): 50
US Mainstream Top 40 (Billboard): 46
ประวัติการวางจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| ฝรั่งเศส | 14 พฤศจิกายน 2017 | วิทยุยอดฮิตร่วมสมัย | เมอร์คิวรี |  |
| ออสเตรเลีย | 12 มกราคม 2018 | วิทยุยอดฮิตร่วมสมัย | บิกแมชีน ยูเอ็มเอ |  |
| รัสเซีย | 16 มกราคม 2018 | วิทยุยอดฮิตร่วมสมัย | ยูนิเวอร์แซล |  |
แหล่งข้อมูลอื่น

"เอนด์เกม" – เบื้องหลัง ที่ยูทูบ
| ด ค กเพลงของเอ็ด ชีแรน |
| --- | --- |
 ผลงานเพลง 
+:  "ดิเอทีม"  "ดรังค์"  "สมอลล์บัมบ์"  "เลโกเฮาส์"  "You Need Me, I Don't Need You"  "กิฟมีเลิฟ"  "The Parting Glass" 
x:  "วัน"  "แอมอะเมสส์"  "ซิง"  "ดอนต์"  "โฟโตกราฟ"  "บลัดสตรีม"  "Tenerife Sea"  "ดิแมน"  "ทิงกิงเอาต์ลาวด์"  "อะไฟเออร์เลิฟ" 
÷:  "อีเรเซอร์"  "แคสเซิลออนเดอะฮิลล์"  "ไดฟ์"  "เชปออฟยู"  "เพอร์เฟ็กต์"  "กอลเวย์เกิร์ล"  "Happier"  "นิวแมน"  "Hearts Don't Break Around Here"  "What Do I Know?"  "How Would You Feel (Paean)"  "Supermarket Flowers"  "บาร์เซโลนา"  "Bibia Be Ye Ye"  "Nancy Mulligan"  "Save Myself" 
No.6 Collaborations Project:  "บิวตีฟูลพีเพิล"  "เซาท์ออฟเดอะบอร์เดอร์"  "ครอสมี"  "เทกมีแบ็กทูลอนดอน"  "เพสพาร์ตออฟมี"  "ไอดอนต์แคร์"  "Antisocial"  "รีเมมเบอร์เดอะเนม"  "พุตอิตออลออนมี"  "น็อตธิงออนยู"  "โบลว์" 
=:  "Tides"  "Shivers"  "เฟิสต์ไทมส์"  "แบดฮาบิตส์"  "โอเวอร์พาสกราฟฟิติ"  "The Joker and the Queen"  "ทูสเต็ป"  "Visiting Hours"  "เมอร์รีคริสต์มาส" 
เพลงเด่น:  "ออลอะเบาต์อิต"  "Do They Know It's Christmas?"  "ดรีมเมอส์"  "Everything Has Changed"  "Hush Little Baby"  "If I Could"  "เลย์อิตออลออนมี"  "โอลด์สกูลเลิฟ"  "Reuf"  "Teardrop"  "Watchtower"  "Young Guns"  "บัวมี"  "เอนด์เกม"  "ริเวอร์"  "Those Kinda Nights"  "Own It"  "Sausage Rolls for Everyone" 
ซิงเกิลอื่น ๆ:  "ไอซีไฟเออร์"  "เมกอิตเรน"  "อาฟเตอร์โกลว์"  "เปรู" 
เพลงอื่น ๆ:  "ออลออฟเดอะสตาร์"  "แคนเดิลอินเดอะวินด์" 
  หมวดหมู่ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน
พ.ศ. 1189

| --- | --- |
ศตวรรษ::  6  7  8
ปี::  1186  1187  1188  1189  1190  1191  1192
| --- | --- |
ปฏิทินสุริยคติไทย: 1189
ปฏิทินกริกอเรียน: 646 DCXLVI
Ab urbe condita: 1399
ปฏิทินอาร์มีเนีย: 95 ԹՎ ՂԵ
ปฏิทินอัสซีเรีย: 5396
ปฏิทินบาไฮ: −1198 – −1197
ปฏิทินเบงกอล: 53
ปฏิทินเบอร์เบอร์: 1596
ปีในรัชกาลอังกฤษ: N/A
พุทธศักราช: 1190
ปฏิทินพม่า: 8
ปฏิทินไบแซนไทน์: 6154–6155
ปฏิทินจีน: 乙巳年 (มะเส็งธาตุไม้) 3342 หรือ 3282     — ถึง — 丙午年 (มะเมียธาตุไฟ) 3343 หรือ 3283
ปฏิทินคอปติก: 362–363
ปฏิทินดิสคอร์เดีย: 1812
ปฏิทินเอธิโอเปีย: 638–639
ปฏิทินฮีบรู: 4406–4407
ปฏิทินฮินดู: 
 - วิกรมสมวัต: 702–703
 - ศกสมวัต: 568–569
 - กลียุค: 3747–3748
ปฏิทินโฮโลซีน: 10646
ปฏิทินอิกโบ: −354 – −353
ปฏิทินอิหร่าน: 24–25
ปฏิทินอิสลาม: 25–26
ปฏิทินญี่ปุ่น: ไทกะ 2 (大化２年)
ปฏิทินจูเช: N/A
ปฏิทินจูเลียน: 646 DCXLVI
ปฏิทินเกาหลี: 2979
ปฏิทินหมินกั๋ว: 1266 ก่อน ROC 民前1266年
กล่องนี้:  ดู คุย แก้
พุทธศักราช 1189 ใกล้เคียงกับ
เมษายน ค.ศ. 646 - มีนาคม ค.ศ. 647
มหาศักราช 568
เหตุการณ์ > ตามสถานที่ > จักรวรรดิไบแซนไทน์

สงครามอาหรับ-ไบแซนไทน์: อะเล็กซานเดรียถูกชาวอาหรับมุสลิมยึดคืนหลังฝ่ายไบแซนไทน์พยายาม (ดู ค.ศ. 645) ยึดอียิปต์อีกครั้ง แต่ล้มเหลว ทำให้การปกครองของรัฐกรีก-โรมันที่ปกครองเกือบ 1,000 ปีสิ้นสุดลง
เหตุการณ์ > ตามสถานที่ > จักรวรรดิอาหรับ

เคาะลีฟะฮ์ อุษมาน อิบน์ อัฟฟานสถาปนาเมืองญิดดะฮ์ (ซาอุดีอาระเบีย) ที่ริมชายฝั่งทะเลแดง ท่านสถาปนาท่าเรือสำหรับมุสลิมที่แสวงบุญ (ฮัจญ์) ไปที่มักกะฮ์
เหตุการณ์ > ตามสถานที่ > แอฟริกา

ยุทธการที่นิกิโอ: กองทัพรอชิดูน (15,000 นาย) ภายใต้การนำของอัมร์ อิบน์ อัลอาศ เอาชนะกองทัำไบแซนไทน์ที่ขนาดเล็กกว่า ใกล้เมืองป้อมปราการนิกิโอ (อียิปต์)
อัมร์ อิบน์ อัลอาศสร้างป้อมสนามที่อะเล็กซานเดรียและกองทหารรักษาการณ์ในพื้นที่ที่แข็งแกร่ง ซึ่งได้รับการผ่อนปรนสองครั้งต่อปีจากอียิปต์บน
เหตุการณ์ > ตามสถานที่ > จีน

ฤดูร้อน – จักรพรรดิถังไท่จงแห่งราชชวงศถังทำลายรัฐเซฺวเหยียนถัวในช่วงการทัพต่อเซฺวเหยียนถัว (เอเชียกลาง)
เหตุการณ์ > ตามสถานที่ > ญี่ปุ่น

จักรพรรดิโคโตกุทรงออกพระราชกฤษฎีกาเกี่ยวกับนโยบายการสร้างสุสาน พระองค์ล้มเลิกประเพณีเก่าเกี่ยวกับการเชือดพลีผู้คนเพื่ออุทิศแด่ผู้เสียชีวิต และห้ามพิธีกรรมเกี่ยวกับการชำระล้างที่ไม่รอบคอบ
พระราชกฤษฎีกาการปฏิรูปครั้งใหญ่เปลี่ยนลำดับทางการเมืองของญี่ปุ่น สิ่งนี้จะนำไปสู่การจัดตั้งรัฐบาลแบบรวมอำนาจโดยมีโคโตกุปกครองจากพระราชวังนานิวะนางาระ-โทโยซากิที่โอซากะ
เหตุการณ์ > ตามหัวข้อ > ศาสนา

เสวียนจั้งเขียนหนังสือGreat Tang Records on the Western Regionsเสร็จ ซึ่งภายหลังกลายเป้นหนึ่งในแหล่งข้อมูลปฐมภูมิเกี่ยวกับการศึกษาเอเชียกลางและอินเดียสมัยกลาง
วันเกิด

อับดุลมะลิก อิบน์ มัรวาน เคาะลีฟะฮ์มุสลิม (สวรรคต ค.ศ. 705)
กูดูลา นักบุญชาวแฟรงก์
หลี่ ซู่เจี๋ย เจ้าชายแห่งราชวงศ์ถัง (สวรรคต ค.ศ. 690)
ซุน กั้วถิง นักอักษรวิจิตรชาวจีน (เสียชีวิต ค.ศ. 691)
ทอนยูกุก ผู้นำทางทหารของ Göktürks (ปีโดยประมาณ)
วันถึงแก่กรรม

ไม่ทราบวันที่
จาง เลี่ยง ขุนพลราชวงศ์ถัง
กระทรวงพลังงาน (ประเทศไทย)

| --- | --- |
Ministry of Energy
ตราโลกุตระ
ภาพรวมกระทรวง
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
กระทรวงก่อนหน้า: ทบวงพลังงาน
ประเภท: กระทรวง
เขตอำนาจ: ทั่วราชอาณาจักร
สำนักงานใหญ่: เลขที่ 555/2 ศูนย์เอนเนอร์ยี่คอมเพล็กซ์ อาคารบี ชั้น 24 ถนนวิภาวดีรังสิต แขวงจตุจักร เขตจตุจักร กรุงเทพมหานคร 10900
บุคลากร: 2,314 คน (พ.ศ. 2565)
งบประมาณต่อปี: 2,849,972,700 บาท (พ.ศ. 2568)
รัฐมนตรี: พีระพันธุ์ สาลีรัฐวิภาค, รัฐมนตรีว่าการ
ฝ่ายบริหารกระทรวง: ประเสริฐ สินสุขประเสริฐ, ปลัดกระทรวง สมภพ พัฒนอริยางกูล, รองปลัดกระทรวง วีรพัฒน์ เกียรติเฟื่องฟู, รองปลัดกระทรวง ว่าง, รองปลัดกระทรวง
ต้นสังกัดกระทรวง: รัฐบาลไทย
ลูกสังกัดกระทรวง: ดูในบทความ
เว็บไซต์: เว็บไซต์ของกระทรวง
ศูนย์เอนเนอร์ยี่คอมเพล็กซ์ สำนักงานใหญ่ปัจจุบันของกระทรวงพลังงานและปตท. สำรวจและผลิตปิโตรเลียม เป็นอาคารที่ได้รับรางวัลลีด ระดับแพลตตินัม
กระทรวงพลังงาน (อังกฤษ: Ministry of Energy) เป็นหน่วยงานราชการส่วนกลางประเภทกระทรวงของไทย มีหน้าที่ส่งเสริมและกำกับดูแลให้เกิดความมั่นคงด้านพลังงานแก่ประเทศ
ประวัติ

บทความหลัก: พลังงานในประเทศไทย
พ.ศ. 2535 รัฐบาลได้จัดตั้ง คณะกรรมการนโยบายพลังงานแห่งชาติ ซึ่งเป็นหน่วยงานในระดับกรม สังกัดสำนักนายกรัฐมนตรี ทำหน้าที่ดูแลภาพรวมด้านพลังงานของประเทศ แต่เนื่องจากหน่วยงานด้านพลังงานต่างกระจายออกไปสังกัดในกระทรวงที่ต่างกัน ทำให้มีปัญหาในเรื่องการประสานงาน รัฐบาล พ.ต.ท.ทักษิณ ชินวัตร จึงมีมติเมื่อวันที่ 2 พฤศจิกายน พ.ศ. 2544 จัดตั้ง “ทบวงพลังงาน” และต่อมาเมื่อวันที่ 9 มกราคม พ.ศ. 2545 ที่ประชุมร่วมระหว่างนายกรัฐมนตรี กับรองนายกรัฐมนตรี ที่กำกับการบริหารราชการแต่ละกระทรวง ทบวง รวม 5 ท่าน ได้มีมติให้ยกระดับส่วนราชการ “ทบวงพลังงาน” เป็น “กระทรวงพลังงาน”
กระทั่งพระราชบัญญัติปรับปรุงกระทรวงทบวง กรม พ.ศ. 2545 ได้ประกาศในราชกิจจานุเบกษา จึงถือเป็นการก่อตั้งกระทรวงพลังงานอย่างเป็นทางการ เมื่อวันที่ 3 ตุลาคม พ.ศ. 2545
ที่ตั้ง

กระทรวงพลังงาน เดิมตั้งอยู่ที่บ้านพิบูลธรรม เลขที่ 17 เชิงสะพานกษัตริย์ศึก แขวงรองเมือง เขตปทุมวัน ปัจจุบันกระทรวงพลังงาน และหน่วยงานในสังกัด ได้แก่ สำนักงานรัฐมนตรี สำนักงานปลัดกระทรวงพลังงาน กรมเชื้อเพลิงธรรมชาติ กรมธุรกิจพลังงาน ได้ย้ายมาตั้งที่อาคารศูนย์เอเนอร์ยี่คอมเพล็กซ์ ถนนวิภาวดีรังสิต คงเหลือกรมพัฒนาพลังงานทดแทนและอนุรักษ์พลังงาน ที่ยังอยู่ที่บ้านพิบูลธรรมเช่นเดิม
ตราสัญลักษณ์

โลกุตระ สื่อความหมายถึง พุทธปัญญา ความหยั่งรู้ในการทำให้หลุดพ้น นอกจากนี้สัญลักษณ์นี้ ยังอาจดูได้ประหนึ่งคล้าย "เปลวไฟ" ที่กำลังลุกโชติช่วง ให้ความสว่างไสว สะท้อนถึงพลังงานที่ขับเคลื่อนเศรษฐกิจ และความเจริญของประเทศ
หน่วยงานในสังกัด > ส่วนราชการ

กระทรวงพลังงานมีหน่วยงานระดับกรมในสังกัด 6 หน่วยงาน ดังนี้
สำนักงานรัฐมนตรี
สำนักงานปลัดกระทรวงพลังงาน
กรมพัฒนาพลังงานทดแทนและอนุรักษ์พลังงาน
สำนักงานนโยบายและแผนพลังงาน
กรมธุรกิจพลังงาน
กรมเชื้อเพลิงธรรมชาติ
หน่วยงานในสังกัด > รัฐวิสาหกิจ

บริษัท ปตท. จำกัด (มหาชน)
การไฟฟ้าฝ่ายผลิตแห่งประเทศไทย
หน่วยงานในสังกัด > หน่วยงานที่กำกับดูแลของรัฐมนตรีว่าการกระทรวงพลังงาน

สำนักงานกองทุนน้ำมันเชื้อเพลิง
ดูเพิ่ม

รัฐมนตรีว่าการกระทรวงพลังงานของไทย
รายชื่อปลัดกระทรวงพลังงานของไทย
แหล่งข้อมูลอื่น

กระทรวงพลังงาน[ลิงก์เสีย]
| ด ค กหน่วยงานในสังกัดและหน่วยงานภายใต้การกำกับดูแลของกระทรวงพลังงาน |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมพัฒนาพลังงานทดแทนและอนุรักษ์พลังงาน  สำนักงานนโยบายและแผนพลังงาน  กรมธุรกิจพลังงาน  กรมเชื้อเพลิงธรรมชาติ  |  |
| รัฐวิสาหกิจ |  บริษัท ปตท. จำกัด (มหาชน)  การไฟฟ้าฝ่ายผลิตแห่งประเทศไทย  |  |
| หน่วยงานที่กำกับดูแลของรัฐมนตรี |  สำนักงานกองทุนน้ำมันเชื้อเพลิง  |  |
| อื่น ๆ |  กองทุนน้ำมันเชื้อเพลิง  สถาบันบริหารกองทุนพลังงาน (องค์การมหาชน) (อดีต)  |  |
หมวดหมู่
| ด ค กโรงไฟฟ้าในประเทศไทย และเขตสัมปทานในประเทศเพื่อนบ้าน แบ่งตามประเภท |
| --- | --- | --- |
| พลังน้ำ |  เขื่อนภูมิพล  เขื่อนสิริกิติ์  เขื่อนศรีนครินทร์  เขื่อนวชิราลงกรณ (เขาแหลม)  เขื่อนสิรินธร  เขื่อนจุฬาภรณ์  เขื่อนอุบลรัตน์  เขื่อนรัชชประภา  เขื่อนบางลาง  เขื่อนปากมูล  เขื่อนน้ำพุง  เขื่อนห้วยกุยมั่ง  เขื่อนห้วยกุ่ม  เขื่อนแก่งกระจาน  เขื่อนท่าทุ่งนา  เขื่อนแม่งัดสมบูรณ์ชล  เขื่อนพรหมธารา  ลำตะคองแบบสูบกลับ  บ้านสันติ  บ้านขุนกลาง  บ้านยาง  เซลล์แสงอาทิตย์-กังหันน้ำ คลองช่องกล่ำ  เขื่อนน้ำงึม (สปป.ลาว)  เขื่อนน้ำงึม 2 (สปป.ลาว)  เขื่อนน้ำงึม 3 (สปป.ลาว)  เขื่อนน้ำเงี้ยบ (สปป.ลาว)  เขื่อนน้ำเทิน-หินบุน (สปป.ลาว)  เขื่อนห้วยเฮาะ (สปป.ลาว)  เขื่อนเซเปียน-เซน้ำน้อย (สปป.ลาว)  โครงการเขื่อนสาละวิน (สหภาพพม่า)  |  |
| พลังความร้อน |  บางปะกง  พระนครใต้  แม่เมาะ  กระบี่  ขนอม  ราชบุรี  ทีพีที ยูทีลิตี้ส์  กรมการพลังงานทหาร  เนชั่นแนล เพาเวอร์ ซัพพลาย  ไทยเพาเวอร์ ซัพพลาย  โกลว์ เอสพีพี 3  ไบโอ-แมส เพาเวอร์  ร้อยเอ็ด กรีน  แอดวานซ์ อะโกร  เอ เอ พัลพ์ มิลล์ 2  ด่านช้าง-ไบโอเอนเนอร์ยี  ภูเขียว-ไบโอเอนเนอร์ยี  น้ำตาลมิตรกาฬสินธุ์  เอ.ที ไบโอพาวเวอร์  สตึกไบโอแมส  กัลฟ์ ยะลา กรีน  น้ำตาลขอนแก่น  มุ่งเจริญกรีนเพาเวอร์  |  |
| พลังความร้อนร่วม |  บางปะกง  พระนครใต้  น้ำพอง  วังน้อย  สุราษฎร์ธานี  ระยอง  ขนอม  ราชบุรี  ไตรเอนเนอจี  ผลิตไฟฟ้าอิสระ  บ่อวิน (โกลด์ ไอพีพี)  อีสเทิร์น เพาเวอร์  บีแอลซีพี เพาเวอร์  โกลว์ พลังงาน  ปิโตรเคมีแห่งชาติ  โกลว์ เอสพีพี 1  ไทยออยล์ เพาเวอร์  แก่งคอย (กัลฟ์ โคเจนเนอเรชั่น)  แก่งคอย 2 (กัลฟ์ เพาเวอร์ เจเนอเรชั่น)  อมตะ-เอ็กโก เพาเวอร์  บางกอก โคเจนเนอเรชั่น  สหโคเจน ชลบุรี  โรจนะเพาเวอร์  สมุทรปราการ โคเจนเนอเรชั่น  ไทย เนชั่นแนล เพาเวอร์  หนองแค โคเจนเนอเรชั่น  แหลมฉบัง เพาเวอร์  อมตะ เพาเวอร์ บางปะกง  ทีแอลพี โคเจนเนอเรชั่น  |  |
| กังหันก๊าซ |  โกลว์ เอสพีพี 2  ลานกระบือ  หนองจอก  ไทรน้อย (ย้ายไปสุราษฎร์ธานี)   สุราษฎร์ธานี  สุวรรณภูมิ (ผลิตไฟฟ้าและน้ำเย็น)  |  |
| ดีเซล |  หนองจอก  สุราษฎร์ธานี  แม่ฮ่องสอน  |  |
| พลังงานทดแทน |  พลังความร้อนใต้พิภพฝาง  พลังงานแสงอาทิตย์ลพบุรีโซล่าร์  เซลล์แสงอาทิตย์-กังหันลม แหลมพรหมเทพ  เซลล์แสงอาทิตย์-กังหันน้ำ คลองช่องกล่ำ  เซลล์แสงอาทิตย์ ผาบ่อง  เซลล์แสงอาทิตย์ลอยน้ำ เขื่อนสิรินธร  |  |
| โครงการที่ยกเลิก |  บ่อนอก (ย้ายไป แก่งคอย 2)   หินกรูด  ป่าแดด (เชียงรายไบโอพาวเวอร์)  |  |
| ดูเพิ่ม |  ไฟฟ้า  โรงไฟฟ้า  เขื่อน  กระทรวงพลังงาน  สำนักงานคณะกรรมการนโยบายและแผนพลังงาน  การไฟฟ้าฝ่ายผลิตแห่งประเทศไทย  บริษัท ผลิตไฟฟ้า จำกัด (มหาชน)  บริษัท ผลิตไฟฟ้าราชบุรีโฮลดิ้ง จำกัด (มหาชน) • ผู้ผลิตไฟฟ้าเอกชนรายใหญ่ (ไอพีพี) • ผู้ผลิตไฟฟ้าเอกชนรายเล็ก (เอสพีพี)  |  |
กระทรวงเกษตรและสหกรณ์ (ประเทศไทย)

| --- | --- |
Ministry of Agriculture and Cooperatives
ตราพระพิรุณทรงนาค  ตรากระทรวงเกษตรและสหกรณ์
 ตรารูปแบบเดิม
ภาพรวมกระทรวง
ก่อตั้ง: 1 เมษายน พ.ศ. 2435; 132 ปีก่อน (2435-04-01)
กระทรวงก่อนหน้า: กระทรวงเกษตราธิการ
ประเภท: กระทรวง
เขตอำนาจ: ทั่วราชอาณาจักร
สำนักงานใหญ่: เลขที่ 3 ถนนราชดำเนินนอก แขวงบ้านพานถม เขตพระนคร กรุงเทพมหานคร 10200
บุคลากร: 82,341 คน (พ.ศ. 2566)
งบประมาณต่อปี: 72,290,422,000 บาท (พ.ศ. 2568)
รัฐมนตรี: นฤมล ภิญโญสินวัฒน์, รัฐมนตรีว่าการ
รัฐมนตรีช่วย: อิทธิ ศิริลัทธยากร, รัฐมนตรีช่วยว่าการ อัครา พรหมเผ่า, รัฐมนตรีช่วยว่าการ
ฝ่ายบริหารกระทรวง: ประยูร อินสกุล, ปลัดกระทรวง อภัย สุทธิสังข์, รองปลัดกระทรวง ภัทราภรณ์ โสเจยยะ, รองปลัดกระทรวง ถาวร ทันใจ, รองปลัดกระทรวง อัญชลี สุวจิตตานนท์, รองปลัดกระทรวง
ต้นสังกัดกระทรวง: รัฐบาลไทย
ลูกสังกัดกระทรวง: ดูในบทความ
เว็บไซต์: เว็บไซต์ของกระทรวง
กระทรวงเกษตรและสหกรณ์ (อังกฤษ: Ministry of Agriculture and Cooperatives) เป็นหน่วยงานราชการส่วนกลางประเภทกระทรวงของไทย มีหน้าที่เกี่ยวกับการเกษตรกรรม การจัดหาแหล่งน้ำและพัฒนาระบบชลประทาน ส่งเสริมและพัฒนาเกษตรกร ส่งเสริมและพัฒนาระบบสหกรณ์ รวมตลอดทั้งกระบวนการผลิตและสินค้าเกษตรกรรม และราชการอื่นที่กฎหมายกำหนดให้เป็นอำนาจหน้าที่ของกระทรวงเกษตรและสหกรณ์ หรือส่วนราชการที่สังกัดกระทรวงเกษตรและสหกรณ์
ประวัติ

กระทรวงเกษตรและสหกรณ์ก่อตั้งขึ้นเมื่อวันที่ 1 เมษายน พ.ศ. 2435 ในรัชสมัยของพระบาทสมเด็จพระจุลจอมเกล้าเจ้าอยู่หัว ในชื่อ กระทรวงเกษตรพานิชการ มี เจ้าพระยาภาสกรวงศ์ (พร บุนนาค) ขณะมีบรรดาศักดิ์ที่ "พระยาภาสกรวงศ์ "เป็นเสนาบดีคนแรก
ใน พ.ศ. 2439 ได้ยุบรวมกระทรวงเกษตรพานิชการเข้ากับ กระทรวงพระคลังมหาสมบัติ พร้อมกับลดฐานะลงเป็นกรม ๆ หนึ่ง ในวันที่ 3 กันยายน พ.ศ. 2442 มีพระบรมราชโองการแยกกรมเกษตรพานิชการออกมาตั้งเป็นกระทรวงใหม่ใช้ชื่อว่า กระทรวงเกษตราธิการ มี เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) ขณะมีบรรดาศักดิ์ที่พระยาเทเวศร์วงศ์วิวัฒน์เป็นเสนาบดีคนแรก  โดยใช้ หอรัษฎากรพิพัฒน์ เป็นที่ทำการชั่วคราว
ใน พ.ศ. 2475 ได้มีการยุบรวมกระทรวงเกษตราธิการเข้ากับ กระทรวงพาณิชย์และคมนาคม ใช้ชื่อว่า กระทรวงเกษตรพาณิชยการ ต่อมาวันที่ 12 พฤษภาคม พ.ศ. 2476 ได้มีการเปลี่ยนแปลงชื่อและอำนาจหน้าที่จากกระทรวงเกษตรพาณิชยการเป็น กระทรวงเศรษฐการ ในวันที่ 1 ตุลาคม พ.ศ. 2515 มีประกาศของคณะปฏิวัติ ที่ 216ก่อให้เกิดกระทรวงเกษตรและสหกรณ์ และมีปลัดกระทรวงเกษตรและสหกรณ์ คนแรก ได้แก่ ดร.ปรีดา กรรณสูต
ประวัติ > ตราสัญลักษณ์กระทรวง

ตรารูปแบบเดิม
ตราประจำกระทรวงตาม พรบ.หมายราชการ พ.ศ. 2482 (ฉบับที่ 249) ในปี พ.ศ. 2552
ตราประจำกระทรวงตาม พรบ.เครื่องหมายราชการ พ.ศ. 2482 (ฉบับที่ 313) ในปี พ.ศ. 2565
ตราประจำกระทรวงในปี พ.ศ. 2565 ในรูปแบบลายเส้น
ตราสัญลักษณ์ของกระทรวงเกษตรและสหกรณ์รูปแบบล่าสุด ประกาศใช้งานเมื่อวันที่ 10 มกราคม พ.ศ. 2565 ในประกาศสำนักนายกรัฐมนตรี เรื่อง กำหนดภาพเครื่องหมายราชการ ตามพระราชบัญญัติเครื่องหมายราชการ พุทธศักราช 2482 (ฉบับที่ 313)
หน่วยงานในสังกัด > ส่วนราชการ

สำนักงานรัฐมนตรี
สำนักงานปลัดกระทรวงเกษตรและสหกรณ์
กรมวิชาการเกษตร
กรมประมง
กรมปศุสัตว์
กรมชลประทาน
กรมพัฒนาที่ดิน
กรมส่งเสริมการเกษตร
กรมส่งเสริมสหกรณ์
กรมตรวจบัญชีสหกรณ์
สำนักงานเศรษฐกิจการเกษตร
สำนักงานการปฏิรูปที่ดินเพื่อเกษตรกรรม
สำนักงานมาตรฐานสินค้าเกษตรและอาหารแห่งชาติ
กรมการข้าว
กรมหม่อนไหม
กรมฝนหลวงและการบินเกษตร
หน่วยงานในสังกัด > รัฐวิสาหกิจ

นอกจากนั้นยังมีหน่วยงานรัฐวิสาหกิจซึ่งมีการจัดองค์กรการบริหารในรูปรัฐวิสาหกิจ คือ
องค์การตลาดเพื่อเกษตรกร (อ.ต.ก.)
องค์การส่งเสริมกิจการโคนมแห่งประเทศไทย
องค์การสะพานปลา
การยางแห่งประเทศไทย (กยท.)
หน่วยงานในสังกัด > รัฐวิสาหกิจ > อดีตรัฐวิสาหกิจที่กำกับดูแล

สำนักงานกองทุนสงเคราะห์การทำสวนยาง (สกย.)
องค์การสวนยาง (อสย.)
องค์การอุตสาหกรรมป่าไม้ (อ.อ.ป., โอนไปสังกัดกระทรวงทรัพยากรธรรมชาติและสิ่งแวดล้อม)
หน่วยงานในสังกัด > องค์การมหาชน

สถาบันวิจัยและพัฒนาพื้นที่สูง (องค์การมหาชน)
สำนักงานพัฒนาการวิจัยการเกษตร (องค์การมหาชน)
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)
ดูเพิ่ม

รัฐมนตรีว่าการกระทรวงเกษตรและสหกรณ์ของไทย
รัฐมนตรีช่วยว่าการกระทรวงเกษตรและสหกรณ์ของไทย
รายชื่อปลัดกระทรวงเกษตรและสหกรณ์ของไทย
แหล่งข้อมูลอื่น

กระทรวงเกษตรและสหกรณ์ เก็บถาวร 2022-03-29 ที่ เวย์แบ็กแมชชีน
กระทรวงเกษตร. (2510). ประวัติกระทรวงเกษตร: ที่ระลึกคล้ายวันสถาปนาครบ 75 ปี 1 เมษายน 2510. พระนคร: กระทรวงฯ.
ทิวาพร ใจก้อน. (2558). รัฐสยามกับการจัดการธรรมชาติ: ประวัติศาสตร์ แนวคิด และความรู้เรื่องศัตรูพืชในสังคมไทย. กรุงเทพฯ: 6 ตุลารำลึก.
พวงเพชร สุรัตนกวีกุล. (2516). เปรียบเทียบผลงานของเสนาบดีกระทรวงเกษตราธิการ พ.ศ. 2435-2475 (ค.ศ. 1892-1932). วิทยานิพนธ์ อ.ม. กรุงเทพฯ: แผนกวิชาประวัติศาสตร์ บัณฑิตวิทยาลัย จุฬาลงกรณ์มหาวิทยาลัย. ออนไลน์.
พิชัย สิงห์ทอง. (2424). นโยบายส่งเสริมการเกษตรในรัชสมัยพระบาทสมเด็จพระมงกุฎเกล้าเจ้าอยู่หัว. วิทยานิพนธ์ อ.ม. กรุงเทพฯ: ภาควิชาประวัติศาสตร์ บัณฑิตวิทยาลัย จุฬาลงกรณ์มหาวิทยาลัย. ออนไลน์.
อัจฉรา ชุมดี. (2523). งานด้านการเกษตรและคมนาคมของเจ้าพระยาวงษานุประพัทธ์ (พ.ศ. 2452-2468). วิทยานิพนธ์ อ.ม. กรุงเทพฯ: ภาควิชาประวัติศาสตร์ บัณฑิตวิทยาลัย จุฬาลงกรณ์มหาวิทยาลัย. ออนไลน์.
| ด ค กหน่วยงานในกระทรวงเกษตรและสหกรณ์ของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมวิชาการเกษตร  กรมประมง  กรมปศุสัตว์  กรมชลประทาน  กรมพัฒนาที่ดิน  กรมส่งเสริมการเกษตร  กรมส่งเสริมสหกรณ์  สำนักงานการปฏิรูปที่ดินเพื่อเกษตรกรรม  สำนักงานมาตรฐานสินค้าเกษตรและอาหารแห่งชาติ  สำนักงานเศรษฐกิจการเกษตร  กรมตรวจบัญชีสหกรณ์  กรมฝนหลวงและการบินเกษตร  กรมการข้าว  กรมหม่อนไหม  |  |
| รัฐวิสาหกิจ |  องค์การส่งเสริมกิจการโคนมแห่งประเทศไทย  องค์การตลาดเพื่อเกษตรกร  องค์การสะพานปลา  การยางแห่งประเทศไทย  |  |
| องค์การมหาชน |  สถาบันวิจัยและพัฒนาพื้นที่สูง (องค์การมหาชน)  สำนักงานพัฒนาการวิจัยการเกษตร (องค์การมหาชน)  สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)  |  |
ธงประจำกระทรวงเกษตรและสหกรณ์ ถูกประดับบริเวณรั้วกระทรวง
อากาศยานที่ใช้งานในราชการกระทรวงเกษตรและสหกรณ์ สังกัดกรมฝนหลวงและการบินเกษตร
วัดด่าน (กรุงเทพมหานคร)

| วัดด่าน |
| --- | --- |


ที่ตั้ง: เลขที่ 872 ซอยพระรามที่ 3 ซอย 34 ถนนพระรามที่ 3 แขวงบางโพงพาง เขตยานนาวา กรุงเทพมหานคร 10120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดด่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโพงพาง เขตยานนาวา กรุงเทพมหานคร วัดมีเนื้อที่ 11 ไร่เศษ ด้านหน้าวัดติดถนนพระรามที่ 3 ด้านหลังวัดติดแม่น้ำเจ้าพระยา
เริ่มสร้างวัดปีใดไม่ปรากฏ แต่ได้รับพระราชทานวิสุงคามสีมาครั้งแรกในปี พ.ศ. 2340 อุโบสถมีช่อฟ้าใบระกา ภายในประดิษฐานพระประธาน เป็นพระพุทธรูปปางมารวิชัยในสมัยอยุธยาตอนปลาย ชาวบ้านเรียกว่า หลวงพ่อโต ในทุก ๆ ปี วัดด่านจะจัดงานนมัสการปิดทองประจำปีขึ้นทุกวันศุกร์ วันเสาร์ และวันอาทิตย์แรกของเดือนมีนาคม และเนื่องจากอุโบสถอยู่ต่ำกว่าแม่น้ำเจ้าพระยา น้ำจึงมักท่วมโดยรอบอุโบสถ ต่อมาพระครูสถิตบุญวัฒน์และคณะศรัทธาได้ร่วมกันยกฐานอุโบสถเสียใหม่ โดยสร้างกำแพงรอบอุโบสถแล้วเปลี่ยนบริเวณโดยรอบอุโบสถให้เป็นสระน้ำ และทำการปรับเปลี่ยนให้เป็นวิหาร โดยประดิษฐานหลวงพ่อโตประดิษฐานอยู่ใจกลางวิหาร ผนังทั้งสี่ด้านเปลี่ยนเป็นเปิดโล่ง มีการประดับด้วยระฆัง
ประเพณีที่สำคัญของวัดด่านคือ ประเพณีวันอัฏฐมีบูชา โดยจัดขึ้นทุก ๆ ปี หลังวันวิสาขบูชา ตรงกับวันแรม 1 ค่ำ จนถึงวันแรม 7 ค่ำ เดือน 6 มีกิจกรรมสวดบูชาพระคุณพระพุทธเจ้า พิธีแห่พระปางดับทุกข์ เพื่อให้ประชาชนได้สักการะ โดยมีพระสงฆ์สวดมนต์เพื่อความเป็นสิริมงคลไปรอบ ๆ พื้นที่เขตยานนาวาและมีพิธีจำลองการถวายพระเพลิงพระพุทธสรีระขององค์พระสัมมาสัมพุทธเจ้า ชาวบ้านและเจ้าหน้าที่ในท้องถิ่นจะแต่งกายเลียนแบบบุคคลต่าง ๆ ในพระพุทธประวัติด้วย
วัดครุนอก

| วัดครุนอก |
| --- | --- |


ชื่อสามัญ: วัดครุนอก
ที่ตั้ง: เลขที่ 1 หมู่ที่ 7 ซอยสุขสวัสดิ์ 47 ถนนสุขสวัสดิ์ ตำบลบางครุ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณวัชรปราการ (สุรพล กนฺตจารี)
 สถานีย่อยพระพุทธศาสนา
วัดครุนอก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านวัดครุนอก ตำบลบางครุ อำเภอพระประแดง จังหวัดสมุทรปราการ วัดเนื้อที่ประมาณ 16 ไร่ ตั้งอยู่ริมแม่น้ำเจ้าพระยา เจ้าอาวาสองค์ปัจจุบันคือ พระครูโสภณวัชรปราการ (สุรพล กนฺตจารี)
ประวัติ

วัดครุนอก สร้างเมื่อ พ.ศ. 2359 โดยมีพระยาไม่ปรากฏนามท่านหนึ่งเป็นผู้ถวายที่ดินและดำเนินการสร้างวัด ตั้งชื่อวัดว่า วัดครุนอก เพราะวัดตั้งอยู่ริมแม่น้ำเจ้าพระยาตรงปากคลองบางครุ แต่ยังมีวัดอีกแห่งชื่อ วัดครุใน เพราะตั้งอยู่ในคลอง วัดครุนอกได้รับพระราชทานวิสุงคามสีมาครั้งหลังเมื่อวันที่ 9 กุมภาพันธ์ พ.ศ. 2504 ได้ผูกพัทธสีมาเมื่อวันที่ 10 กุมภาพันธ์ พ.ศ. 2508 ภายในบริเวณวัดมีพระอุโบสถ ศาลาการเปรียญ และโรงเรียนวัดครุนอก ทางวัดได้เปิดสอนพระปริยัติธรรม เริ่มมาตั้งแต่ พ.ศ. 2491 นอกจากนี้ยังจัดสอนและเลี้ยงเด็กก่อนเกณฑ์ ตั้งหน่วย อ.ป.ต. และอุปถัมภ์โรงเรียนประชาบาลที่ตั้งอยู่ในวัดด้วย
พ.ศ. 2555 พื้นวิหารชำรุด เสาพัง โครงหลังคาใบระกาแตกหักลงมา ได้มีการพระพุทธ 5 องค์ ที่ประดิษฐานในวิหารออก ขณะที่ยกพระหลวงพ่อโตกับพระศรีอริยเมตไตรย ได้พบพระสมเด็จไหลออกมาจากตัวองค์พระ เชื่อว่าเป็นพระสมเด็จที่พระครูพิสณฑ์นวการ หรือ หลวงพ่อคลี่ เจ้าอาวาสปี พ.ศ. 2500 เก็บเอาไว้
วัดบางนานอก

| วัดบางนานอก |
| --- | --- |


ที่ตั้ง: ถนนสรรพาวุธ แขวงบางนาใต้ เขตบางนา กรุงเทพมหานคร 10260
ประเภท: วัดราษฎร์
นิกาย: มหานิกาย
เจ้าอาวาส: พระเทพวชิรโกศล (ธนันท์ชัย ขนฺติโก ป.ธ.๖, ดร.)
 สถานีย่อยพระพุทธศาสนา
วัดบางนานอก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร บนถนนสรรพาวุธ บริเวณวัดบางนานอกมีท่าเรือข้ามฝั่งไปยังคุ้งบางกะเจ้า
ไม่ปรากฏนามผู้สร้างที่ชัดเจน คาดว่าน่าจะสร้างราว พ.ศ. 2400 ชาวบ้านนิยมเรียก วัดปากคลองบางนา ตามสถานที่ตั้งวัดที่ตั้งอยู่ปากคลองบางนา แต่ต่อมาเปลี่ยนชื่อใหม่ เป็นวัดบางนานอก เพราะตั้งอยู่ด้านนอก ส่วนวัดที่อยู่ด้านในคือ วัดบางนาใน
ปูชนียวัตถุและโบราณสถาน คือ พระประธานอุโบสถหลังเก่า หน้าตักกว้าง 1.5 เมตร สูง 1.13 เมตร อายุมากกว่าร้อยปี เป็น พระพุทธรูปยืนทรงเครื่องปางรัตนโกสินทร์ยุคต้น ขนาดเท่าคนจริง หงษ์สัมฤทธิ์ ธรรมาสน์บุษบก แต่ปี พ.ศ. 2556 อุโบสถเกิดเหตุเพลิงไหม้ ทำให้หลวงพ่อองค์ดำ พระประธาน อายุยาวนานกว่า 130 ปี ได้รับความเสียหายถูกเพลิงลุกไหม้ทั้งองค์ ตัวพระอุโบสถพังลงมา ต่อมาปี 2562 มีพิธีทอดผ้าป่าสามัคคี เพื่อสมทบทุนสร้างอุโบสถหลังใหม่ เอนกประสงค์ 3 ชั้น วัดบางนานอก ฉลองพุทธชยันตี 2600 ปี แห่งการตรัสรู้ขององค์สมเด็จพระสัมมาสัมพุทธเจ้า นอกจากนี้ยังเป็นแหล่งศึกษาพระปริยัติธรรมที่เปิดสอนมา ตั้งแต่ พ.ศ. 2475
เรือข้ามฟาก

วัดบางนานอก-วัดบางน้ำผึ้งนอก